S-6709/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 13. október 2020, á hendur R-kk-þgf R-kk-þgf, kt. [...], [...], [...], fyrir eftirtalin umferðar og fíkniefnalagabrot, með því að hafa:

1. Laugardaginn 25. apríl 2020 við Grillhúsið, Bústaðavegi 153, Reykjavík, haft í vörslum sínum 3,03 g af amfetamíni, sem lögreglumenn fundu við öryggisleit á ákærða.

Telst brot þetta varða við 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Sunnudaginn 26. apríl 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 520 ng/ml) um Sogaveg í Reykjavík, við Háagerði, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Sunnudaginn 24. maí 2020 ekið bifreiðinni [...] sviptur ökurétti vestur Suðurlandsveg á Selfossi, að Austurvegi, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Laugardaginn 18. júlí 2020 ekið bifreiðinni [...] sviptur ökurétti austur Bústaðaveg í Reykjavík, við Háaleitisbraut.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á 3,03 g af amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Við fyrirtöku málsins í dag féll ákæruvalið frá kröfu í ákæru um sviptingu ökuréttar skv. 101. gr. laga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 8. október 2020, var ákærði dæmdur í 40 daga fangelsi skilorðsbundið í tvö ár vegna líkamsárásar í Danmörku árið 2000. Árið 2011 var hann dæmdur í 60 daga fangelsi skilorðsbundið í eitt ár vegna ólögmætrar meðferðar fundins fjár. Árið 2015 gekkst hann undir viðurlagaákvörðun og til greiðslu sektar vegna líkamsárásar. Með dómi 15. júní 2018 var ákærða gert að sæta fangelsi í átta mánuði fyrir brot gegn umferðar, hegningar, fíkniefna og vopnalögum. Þann 4. mars 2019 var ákærði dæmdur til að sæta fangelsi í 4 mánuði en sá dómur var hegningarauki við dóminn frá 2018. Nú síðast var ákærða gert að sæta fangelsi í 10 mánuði með dómi 24. júní 2020, fyrir þjófnað, brot gegn umferðarlögum, n.t.t. fyrir akstur undir áhrifum ávana og fíkniefna og akstur sviptur ökurétti, og fyrir brot gegn lögum um ávana og fíkniefni. Með dóminum var dæmd upp reynslulausn sem ákærða var veitt 11. mars 2019 af eftirstöðvum refsingar 125 dagar.

Brot ákærða samkvæmt 1. – 3. tölul. í ákæru voru framin fyrir uppsögu dóms 24. júní 2020 og verður honum því dæmdur hegningarauki í samræmi við 78. gr. almennra hegningarlaga nr. 19/1940. Við ákvörðun refsingar verður við það miðað, að teknu tilliti til hegningaraukasjónarmiða, að ákærði hafi nú í þriðja sinn gerst sekur um að hafa ekið undir áhrifum ávana og fíkniefna og í annað sinn sviptur ökurétti. Þá er einnig litið til þess að ákærði hefur játað brot sitt skýlaust fyrir dóminum.

Með hliðsjón af framangreindu, sakarefni málsins, dómvenju og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru eru gerð upptæk til ríkissjóðs 3,03 grömm af amfetamíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 137.640 krónur, að meðtöldum virðisaukaskatti, og 77.314 krónur í annan sakarkostnað.

Af hálfu ákæruvaldsins flutti málið G-kvk-nf R-kvk-nf S-kvk-nf saksóknarfulltrúi fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, R-kk-nf R-kk-nf, sæti fangelsi í 30 daga.

Upptæk eru gerð til ríkissjóðs 3,03 grömm af amfetamíni.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 137.640 krónur og 77.314 krónur í annan sakarkostnað.

S-kvk-nf D-kvk-nf J-kvk-nf undir áhrifum ávana og fíkniefna og í annað sinn sviptur ökurétti. Þá er einnig litið til þess að ákærði hefur játað brot sitt skýlaust fyrir dóminum.

Með hliðsjón af framangreindu, sakarefni málsins, dómvenju og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru eru gerð upptæk til ríkissjóðs 3,03 grömm af amfetamíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 137.640 krónur, að meðtöldum virðisaukaskatti, og 77.314 krónur í annan sakarkostnað.

Af hálfu ákæruvaldsins flutti málið G-kvk-nf R-kvk-nf S-kvk-nf saksóknarfulltrúi fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

Ákærði, R-kk-nf R-kk-nf, sæti fangelsi í 30 daga.

Upptæk eru gerð til ríkissjóðs 3,03 grömm af amfetamíni.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 137.640 krónur og 77.314 krónur í annan sakarkostnað.

S-kvk-nf D-kvk-nf J-kvk-nf